माके एमाले एकता प्रक्रिया मार्फत् एउटा क्रान्तिकारी इतिहास बोकेको नेतृत्व प्रतिक्रियावादी पार्टीमा विलय भएको छ । यस्तो होस् भन्ने शायद कसैको पनि चाहना थिएन । तर, यो निर्णयबाट आउने दिनमा प्रचण्डहरुले हिजो गरेको त्याग र वलिदानलाई देखाएर इमान्दार कार्यकर्ता र जनतालाई भ्रम दिने स्थितिकोे भने विधिवत अन्त भएको छ । प्रचण्डले आफ्नो कित्ता स्पष्ट गरेका छन् । अब माओवादीको नामबाट उनले पुरानो त्यागको ब्याज खान र जनतामा भ्रम छर्न पाउने छैनन् । माओवाद, जनयुद्ध, क्रान्ति, नयाँ जनवाद आदि अब उनका मुखबाट कसैले पनि सुन्नु पर्ने छैन । यो एकताबाट उनले प्रतिक्रियावादी सार अनुसारको रुपमा छलाङ्ग मारेका छन् । यस अर्थमा भने प्रचण्ड धन्यवादका पात्र छन् र यही नै माके–एमालेको नकारात्मक एकताभित्रको सकारात्मक पक्ष हो ।
